
RAPORT DE SPECIALITATE
 privind modificarea art.2 din HCL nr.29/2022 privind aprobarea rezilierii prin acordul părților a contractului de concesiune nr.11547/1995 încheiat între Consiliul Local al municipiului Alba Iulia și Parohia Ortodoxă ”Lumea Nouă” Alba Iulia și aprobarea transmiterii în folosință gratuită către Parohia Ortodoxă ”Lumea Nouă” Alba Iulia a unui imobil (teren) situat în Alba Iulia, str. Rodnei, nr.1

Prin prezentul proiect de hotărâre se propune Consiliului Local al municipiului Alba Iulia să ia în discuție modificarea art.2 din HCL nr.29/2022 privind aprobarea rezilierii prin acordul părților a contractului de concesiune nr.11547/1995 încheiat între Consiliul Local al municipiului Alba Iulia și Parohia Ortodoxă ”Lumea Nouă” Alba Iulia și aprobarea transmiterii în folosință gratuită către Parohia Ortodoxă ”Lumea Nouă” Alba Iulia a unui imobil (teren) situat în Alba Iulia, str. Rodnei, nr.1, care va avea următorul conținut:


”Art.2. Aprobă transmiterea în folosință gratuită către Parohia Ortodoxă ”Lumea Nouă” Alba Iulia a imobilului(teren) înscris în CF nr.86000 Alba Iulia, cu nr.cadastral 86000 și nr.top.2528/2/1/2, în suprafață de 570 mp, situat în Alba Iulia, str.Rodnei, nr.1, teren aferent construcțiilor (biserică și anexă) proprietate a Parohiei Ortodoxe ”Lumea Nouă” Alba Iulia.”

Cu privire la acest proiect de hotărâre vă aducem la cunoștință următoarele:


Prin dispozițiile HCL nr.281/29.06.2021 privind înscrierea dreptului de proprietate al municipiului Alba Iulia – domeniul privat asupra unui imobil(teren) situat în Alba Iulia, str.Rodnei, nr.1, s-a solicitat OCPI Alba înscrierea dreptului de proprietate al municipiului Alba Iulia – domeniul privat, asupra unui imobil (teren) situat pe str.Rodnei, nr.1, teren în suprafață de 486 mp, având categoria de folosință ”fâneață”.Tot prin dispozițiile aceleiași hotărâri, s-a schimbat categoria de folosință a terenului în cauză din ”fâneață” în ”curți construcții”.


În temeiul dispozițiilor HCL nr.281/2021 și la solicitarea Parohiei Ortodoxe Române ”Lumea Nouă”, prin dispozițiile HCL nr.29/27.01.2022 a fost aprobată rezilierea prin acordul părților a contractului de concesiune nr.11.547/1995 încheiat între Consiliul Local al municipiului Alba Iulia și Parohia Ortodoxă ”Lumea Nouă” Alba Iulia, precum și transmiterea în folosință gratuită către Parohia Ortodoxă ”Lumea Nouă” Alba Iulia, a unui imobil (teren) proprietate privată a municipiului Alba Iulia, situat în Alba Iulia str.Rodnei, nr.1, înscris în CF nr.86000 Alba Iulia, cu nr.top.2528/2/1/2, în suprafață de 486 mp, având cod de clasificare 9 și valoarea de inventar de 228.500 lei, teren aferent construcției (biserică) proprietate a Parohiei Ortodoxe ”Lumea Nouă” Alba Iulia.


La adoptarea HCL nr.29/2022 s-a avut în vedere faptul că multe dintre lăcașele de cult de pe raza municipiului Alba Iulia sunt edificate pe terenuri aparținând municipalității, terenuri care au fost transmise în folosință gratuită către unitățile de cult care au în proprietate aceste construcții, foarte puține dintre acestea deținând terenurile pe care au fost construite biserici în temeiul unor contracte de concesiune, precum și faptul că legislația în vigoare permite transmiterea în folosință gratuită către unitățile de cult a unor bunuri necesare desfășurării activităților acestora în bune condiții, precum și evitarea aplicării unui tratament discriminatoriu între unitățile de cult recunoscute de lege de pe raza municipiului Alba Iulia.


Ulterior adoptării HCL nr.29/2022, prin HCL nr.353/30.08.2023 privind însușirea documentației tehnice de actualizare date – rectificare suprafață a unui imobil (teren) situat în Alba Iulia, str.Rodnei, nr.1, a fost rectificată suprafața de teren transmisă în folosință gratuită Parohiei Ortodoxe ”Lumea Nouă” de la suprafața din acte de 486 mp la suprafața măsurată de 570 mp.

Prin cererea înregistrată la Primăria municipiului Alba Iulia sub nr.27.677/07.03.2024, Parohia Ortodoxă ”Lumea Nouă” solicită transmiterea fără plată în proprietatea sa a terenului pe care l-a primit în folosință gratuită și pe care sunt amplasate două construcții a căror proprietară este (biserică și anexă), întemeindu-și cererea pe dispozițiile art.1 alin.(1) și (3) din Legea nr.239/2007 privind reglementarea regimului juridic al unor bunuri imobile aflate în folosința unităților de cult, cu modificările și completările ulterioare.


Pentru a se putea da curs solicitării Parohiei Ortodoxe ”Lumea Nouă” Alba Iulia, se consideră necesară modificarea în prealabil a art.2 din HCL nr.29/2022 pentru a se pune de acord prevederile acesteia cu situația de carte funciară de la acest moment, în sensul modificării suprafeței de teren care a fost transmis în folosință gratuită către petentă de la 486 mp la 570 mp.

La redactarea prezentului proiect de hotărâre, au mai fost avute în vedere dispozițiile art.129 alin.2 lit.”c” și ”d”, ale art.129 alin.8 lit.”a”, ale art.139 alin.3 lit.”g”, ale art.196 alin.1 lit.”a” din OUG nr.57/2019 privind Codul administrativ, cu modificările şi completările ulterioare.

